Z A P I S N I K

s 12. sjednice Upravnog vijeća Dječjeg vrtića Vrbovec održane dana 25.2.2022. godine u prostorijama Dječjeg vrtića Vrbovec s početkom u 17.15 sati

Pristutni: Maja Novosel – predstavnica osnivača i predsjednica, Petra Prelog – zamjenica za vrijeme privremene spriječenosti ravnatelja, Vlado Mesnik, Mirjana Kunder – prestavnici osnivača, Ivana Katinić, Renata Stanić – predstavnice odgojitelja, Iva Lončarić Kelečić – predstavnica roditelja, Anita Ranogajec – voditeljica računovodstva, Višnja Marjanac – tajnica i zapisničarka.

Ispričala se: Helena Drvenkar – predstavnica osnivača

Gđa Novosel, predsjednica pozdravila je prisutne, konstatirala kvorum te je predložila sljedeći

D N E V N I R E D

1. Usvajanje zapisnika s 11. (elektronske) sjednice Upravnog vijeća Dječjeg vrtića Vrbovec održane dana 1.2.2022. godine elektronskim putem.
2. Financijsko izvješće Dječjeg vrtića Vrbovec za 2021. godinu,
3. Donošenje Odluke o raspisivanju natječaja za radno mjesto odgojitelja na određeno puno radno vrijeme,
4. Imenovanje člana Povjerenstva za upis djece do isteka mandata odgojiteljice Natalije Matulić,
5. Prijedlog Pravilnika o upisu djece i ostvarivanju prava i obveza korisnika usluga,
6. Prijedlog Plana upisa djece za pedagošku godinu 2022./2023.,
7. Pitanja, prijedlozi i mišljenja.

Nije bilo primjedbi te je predloženi dnevni red jednoglasno usvojen.

Ad. 1.

Gđa Novosel, predsjednica konstatirala je da su članovi Upravnog vijeća zapisnik sa 1. sjednice dobili elektronskom poštom, otvorila raspravu i upitala ima li primjedbi.

Nije bilo pitanja ni primjedbi te je gđa Novosel, predsjednica predložila usvajanje zapisnika.

Jednoglasno je donesen

Zaključak:

Usvaja se zapisnik s 11. sjednice Upravnog vijeća.

Ad. 2.

Gđa Novosel, predsjednica dala je riječ gđi Ranogajec, voditeljici računovodstva.

Gđa Ranogajec, voditeljica računovodstva konstatirala je

Ostvareni su ukupni prihodi u iznosu 9.036.137,00 kuna što je 36% više od ostvarenja prošle godine i to iz izvora:

* ostali nespomenuti prihodi iznose 1.600.838,00 kuna ili 47,2% viši u odnosu na 2020. godinu, zbog otvaranja novog vrtića na lokaciji Jug
* prihodi iz proračuna iznose 7.174.494,00 kune ili više za 36.6% u odnosu na 2020. godinu.
* prihodi od nenadležnih proračuna (subvencije smještaja i predškola) iznose 134,148,00 kuna i 1,9% više u odnosu na 2020. godinu.
* prihod tekuće pomoći sredstava izvanproračunsko korisnika HZZ 106.631,00 kuna
* donacija trgovačkog centra „Plodine“ 20.000,00 kuna
* prihod od kamata 26,00 kune

Ostvareni ukupni rashodi i izdaci u iznosu 8.926.780,00 kuna odnose se na:

* rashode za zaposlene u iznosu 6.666.674,00 kuna ili za 32,4% više u odnosu na 2020. godinu, zbog novih zapošljavanja djelatnika zbog otvaranja novog objekta vrtića
* materijalne rashode u iznosu 1.808.292,00 kune ili 30,1 % više u odnosu na 2020.godinu, isti se odnose na troškove plaćene za namirnice, materijale za čišćenje i održavanje, kao i usluge tekućeg i investicijskog održavanja koja su obavljena na objektu i opremi Dječjeg vrtića te nabavu materijala i energije koja je također više utrošena zbog otvaranja novog objekta vrtića
* financijske rashode u iznosu 8.307,00 kuna ili 33,0% viši u odnosu na 2020. godinu., isti se odnose na bankarske usluge Zagrebačke banke.
* NEFINANCIJSKA IMOVINA u iznosu 443.507,00 kuna ili za 45,2 % više u odnosu na 2020. , isti se odnose na nabavu opreme za proširenje kapaciteta kuhinju zbog otvaranja vrtića u jugu.

Gđa Ranogajec, voditeljica računovodstva zaključila je da su se i prihodi i rashodi u

odnosu na 2021. godinu povećali zato što je tijekom 2021. godine zaposleno puno novih ljudi.

Nije bilo pitanja ni primjedbi te je gđa Novosel, predsjednica dala na glasanje usvajanje Financijskog izvješća za 2021. godinu.

Prijedlog je jednoglasno usvojen.

Upravno vijeće donosi

O D L U K U

I.

Prihvaća se financijsko izvješće Dječjeg vrtića Vrbovec za 2021. godinu.

II.

Ostvareni višak prihoda i primitaka u iznosu od 346.750,00 kn utrošiti će se za redovno poslovanje i dodatna materijalna ulaganja vrtića u 2022. godini.

III.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 3.

Gđa Novosel, predsjednica dala je riječ gđi Prelog, zamjenici ravnatelja.

Gđa Prelog, zamjenica ravnatelja rekla je da je odgojiteljica Anita Šlibar koja ju je mijenjala na zadnjem natječaju zasnovala radni odnos na neodređeno vrijeme te je potrebno ponovno raspisati natječaj za zamjenu Petre Prelog dok je na mjestu zamjenice ravnatelja.

Nije bilo pitanje ni primjedbi te je gđa Novosel, predsjednica dala na usvajanje prijedlog da se Prijedlog Pravilnika o upisu i

Prijedlog je jednoglasno usvojen.

 Upravno vijeće donosi

O D L U K U

I.

Raspisuje se natječaj za radno mjesto odgojitelja/ice na određeno puno radno vrijeme, jedan izvršitelj.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 4.

Gđa Novosel, predsjednica dala je riječ gđi Prelog, zamjenici ravnatelja.

Gđa Prelog, zamjenica ravnatelja rekla je da je prošle godine u Povjerenstvo za upise imenovana odgojiteljica Natalija Matulić, a obzirom da je u međuvremenu zaposlena pedagoginja te ravnateljica predlaže da se sada ona imenuje u povjerenstvo, do isteka mandata Natalije Matulić.

Nije bilo pitanje ni primjedbi te je gđa Novosel, predsjednica dala na usvajanje prijedlog zamjenice ravnatelja.

Prijedlog je jednoglasno usvojen.

 Upravno vijeće donosi

O D L U K U

I.

Za članicu Povjerenstva za upis djece imenuje se

Tea Budek, stručna suradnica – pedagoginja, do isteka mandata Natalije Matulić, počevši od 1. travnja 2022. godine.

II.

Utvrđuje se da za vrijeme privremene spriječenosti ravnateljice Kristine Ljubić Nežić dužnost predsjednice Povjerenstva za upis djece obnaša zamjenica Petra Prelog.

III.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 5.

Gđa Novosel, predsjednica dala je riječ gđi Prelog, zamjenici ravnatelja.

Gđa Prelog, zamjenica ravnatelja rekla je da bi se prema novom pravilniku o upisu upisivala djeca od navršene godine dana života, sva djeca će biti bodovana, a ukoliko bude slobodnih mjesta liste čekanja će se revidirati na kraju mjeseca te će se upisivati djeca koja do tog trenutka navrše godinu dana života. Bodovi prema kriterijima su djelomično izmijenjeni, na način da će djeca samohranih roditelja imati veću prednost pri upisu. Predaja zahtjeva moguća je isključivo elektronskim putem, a roditelji koji nemaju mogućnost elektronskog prijavljivanja mogu zahtjev predati u vrtiću, na računalima koje je vrtić dobio iz projekta „E-upisi“. Uvedeni su opservacijski ugovori, Upravno vijeće ne donosi više Odluku o upisu djece, već ravnatelj donosi Rješenje o upisu.

Gđa Novosel, predsjednica zaključila je da je dobro korigirati kriterije kako bi se iznivelirale mogućnosti, da je dodana kategorija jednoroditeljskih obitelji, kako bi se roditeljima iz takvih obitelji olakšao postupak predaje zahtjeva za upis djeteta te da svi vrtići imaju mogućnost opservacijskih ugovora i da je dobro da postoji takva mogućnost.

Gđa Novosel, predsjednica pitala je koja je sada zadaća Upravnog vijeća u postupku upisa.

Gđa Marjanac, tajnica vrtića rekla je da je zadaća Upravnog vijeća reagirati na žalbe roditelja na Rješenje o upisu te da će, kao i osnivač, dobiti izvješće o upisu.

Drugih pitanja ni primjedbi nije bilo te je gđa Novosel, predsjednica dala na usvajanje prijedlog da se Prijedlog Pravilnika o upisu djece i ostvarivanju prava i obveza korisnika usluga uputi osnivaču radi dobivanja njegove suglasnost.

Prijedlog je jednoglasno usvojen.

 Upravno vijeće donosi

O D L U K U

I.

Upućuje se Prijedlog Plana upisa za pedagošku godinu 2022./2023. Gradskom vijeću Grada Vrbovca radi dobivanja suglasnosti da njegovo donošenje.

.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 6.

Gđa Novosel, predsjednica dala je riječ gđi Prelog, zamjenici ravnatelja.

Gđa Prelog, zamjenica ravnatelja podsjetila je prisutne da je u vrtiću bio inspekcijski nadzor te je rekla da će od sljedeće pedagoške godine neke skupine imati upisan broj djece sukladno Državnom pedagoškom standardu.

Vrtić trenutno pohađa 73 djece koji su školski obveznici, od njih će 10-ak djece dobiti odgodu upisa. Sukladno mogućnostima, u sljedeću godinu će se upisati po 12 djece u dvije mješovite jasličke skupine za uzrast 1 – 3 godine te jedna mješovita za uzrast djece od navršene četiri godine života do polaska u školu.

Gđa Prelog, ravnateljica još je podsjetila da se u kolovozu treba inspekciji očitovati o poduzetim mjerama za usklađenje s Državnim pedagoškim standardom.

Nije bilo pitanja ni primjedbi te je gđa Novosel, predsjednica dala na usvajanje prijedlog da se Prijedlog Plana upisa uputi osnivaču radi dobivanja njegove suglasnost.

Prijedlog je jednoglasno usvojen.

 Upravno vijeće donosi

O D L U K U

I.

Upućuje se Prijedlog Plana upisa za pedagošku godinu 2022./2023. Gradskom vijeću Grada Vrbovca radi dobivanja suglasnosti da njegovo donošenje.

.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad 7.

Nije bilo pitanja, primjedbi i mišljenja te je gđa Novosel, predsjednica zaključila sjednicu u 17.45 sati.

 Zapisničarka: Predsjednica Upravnog vijeća:

 Višnja Marjanac Maja Novosel

KLASA: 007-04/22-01/02

URBROJ: 238/32-69-04-22-3